Maâtkas. Seg-s i d-tefruri tẓuri n talaxt. Mazal ar ass-a, tilawin timezwura i tt-imeslen : mazal ttmektayent-d ’’Tiṛumyin’’ i d-yettasen s la Norvège i wakken ad aɣent kra yellan, ‘’asmi akken yella zman d lɛalit’’ i aɣ-dtenna Nna Tassaɛdit. Am wakken yesḥassef Mass Ziani Med, yiwen gar yimḍebbren n Tiddukla taqdimt ‘’Taneflit’’ ɣef wanda tewweḍ liḥala n tẓuri-agi n talaxt. ‘’Neslal-d tiddukla ‘’Taneflit’’ deg useggas n 1988 i wakken ad nesseḥbiber ɣef umahil-agi n talaxt. Nerra-as-d azal, nessaweḍ armi i d-tella tmeɣra n talaxt.